અમદાવાદઃ નેશનલ એલિજિબિલિટી કમ એન્ટરન્સ (નીટ)ની લેવાયેલી પરીક્ષામાં ગુજરાતી માધ્યમના વિદ્યાર્થીઓને અન્યાય થયો હોવાના મુદ્દા ઉપરાંત નીટના પ્રશ્નોને લઇને વાલી મંડળ આજે ભૂખ હડતાળ પર ઉતરશે. રૂપાલી સિનેમા સામે સરદાર બાગ પાસે યોજાયેલા ધરણાંમાં ‘પાસ’ પણ જોડાશે અને સાથે ગુજરાત પ્રદેશ કોંગ્રેસ સમિતિએ પણ ખુલ્લો ટેકો જાહેર કરતાં સમગ્ર બાબતને રાજકીય રંગ મળશે. વાલીઓની માગ છે કે સરકાર ર૦૧૭માં નીટની લેવાયેલી ગુજરાતી માધ્યમની પરીક્ષામાં વિદ્યાર્થીઓને થયેલા અન્યાયના મુદ્દે અલગથી મેરિટ લિસ્ટ બહાર પાડે.